Live/Dead

Live/Dead er det første offisielle konsertalbumet av rockebandet Grateful Dead. Det vart spelt inn i løpet av ei rekkje konsertar tidleg i 1969 og gjeven ut seinare same året. Det var det første rockekonsertalbumet som vart spelt inn med ein 16-sporsopptakar.

I 2005 vart spora «Dark Star», «St. Stephen», «Death Don't Have No Mercy», «Feedback» og «We Bid You Goodnight» utgjevne, i den originale rekkjefølgja og med ein ny miks, på platene som dekka høvesvis konsertane 27. februar 1969 og 2. mars 1969 på Fillmore West 1969: The Complete Recordings. «Feedback» og «We Bid You Goodnight» kom òg ut på den tredoble plata Fillmore West 1969.

Innspeling
For å dekkje inn gjelda dei hadde opparbeidd seg med plateselskapet med det siste albumet Aoxomoxoa, og for å oppfylle platekontrakten sin, valde bandet å gje ut eit konsertalbum. Dei ønskte òg å gje ut eit album som betre representerte musikken til bandet, i motsetnad til studioeksperimenta dei hadde gjort på dei førre albuma. Lydmannen til bandet, Owsley «Bear» Stanley, spurte elektroingeniøren Ron Wickersham om å skape ein mikrofonsplittar som sende signala både inn i høgtalaranlegget og innspelingseininga, utan at det gjekk utover kvaliteten. Songane vart spelte inn med ein Ampex 16-sporsmaskin.

I motsetnad til dei seinare åra, varierte setlista til the Dead lite i 1969. Dei improviserte medleyen «Dark Star»/«St. Stephen»/«The Eleven» fleire gonger i veka. «Dark Star/St. Stephen» vart henta frå konserten 27. februar 1969 på Fillmore West; «The Eleven» og «Turn On Your Love Light» var frå 26. januar 1969 i Avalon Ballroom; «Death Don't Have No Mercy», «Feedback» og «And We Bid You Goodnight» vart spelte inn 2. mars 1969 i Fillmore West.

To songar var tidlegare gjevne ut. «St. Stephen» var med på Aoxomoxoa og «Dark Star» var gjeven ut som singel. «The Eleven» fekk dette namnet på grunn av den uvanlege 11/8-delstakten.

Mottaking

Albumet fekk særs gode meldingar av kritikarane og Robert Christgau skreiv at det «inneheld nokre av dei beste rockeimprovisasjonane som nokon gong er spelt inn» og AllMusic skreiv at «få innspelingar har nokon gong representert essensen av ein artist like oppriktig som Live/Dead».

Ettermæle
Trommeslagaren Bill Kreutzmann sa «Det var det første konsertalbumet vårt og er framleis eit av våre høgast akta album. Det som gjorde det bra var at det tok dei gode 'du-måtte-vere-der'-versjonane av songar som 'Dark Star' og 'The Eleven' og sette dei i stovene til folk.»

I 2003 vart albumet rangert på 244. plassen på lista til Rolling Stone over dei 500 beste albuma gjennom tidene, og i 2012 var det flytta ned til 247. plassen.

Innhald

Medverkande
Grateful Dead
Tom Constanten – orgel
Jerry Garcia – gitar, vokal
Mickey Hart – trommer, perkusjon
Bill Kreutzmann – trommer, perkusjon
Phil Lesh – elektrisk bass, vokal
Ron «Pigpen» McKernan – vokal, conga, orgel på «Death Don't Have No Mercy»
Bob Weir – gitar, vokal
Robert Hunter - talte ord på «Dark Star» (singelversjonen)

Produksjon
Produsert av Grateful Dead, Bob Matthews, Betty Cantor
Leiande lydteknikar: Bob Matthews
Lydteknikar: Betty Cantor
Rådgjevnade lydteknikarar: Owsley, Ron Wickersham
Lyd: Bear
Kunstnarisk leiar: Ed Thrasher
Plateomslag: R.D. Thomas

Salstal og sertifiseringar

Kjelder

Denne artikkelen bygger på «Live/Dead» frå ,  den 1. juni 2019. 
 oppgav desse kjeldene:

Konsertalbum frå 1969
Konsertalbum av Grateful Dead
Konsertalbum frå The Fillmore
Warner Bros. Records-album
 247